Geikristlaste Kogu avaldab toetust vene LGBT-peredele
#000000
Meie, Geikristlaste Kogu liikmed, tahame avaldada toetust vene LGBT-peredele ja kogu Venemaa LGBT-kogukonnale seoses sellega, et Vene Riigiduumas on läbivaatamisel Perekonnakoodeksi muudatused, mis lubaksid jätta vanemad ilma vanemaõigustest, kui neist keegi "on kaasatud ebatraditsioonilistesse seksuaalsetesse suhetesse". Me usume, et see initsiatiiv ei ole suunatud laste heaolule (nagu on teada mitmetest teadusallikatest, lapsed arenevad ühesoolistes peredes samamoodi kui erisoolistes ning kuidagi ei vaja "eraldamist" omaenda vanematest), vaid on suunatud Venemaa LGBT-kodanike diskrimineerivale allasurumisele ning LGBT-vanemate inimõiguste rikkumisele. Me palvetame meie Venemaa sõprade perede pärast, kes kasvatavad lapsendatud ja bioloogilisi lapsi. Me tahaksime, et Venemaa LGBT-vanemad teaksid, et oleme kogu südamest nendega koos palves, et toetame neid ja nende lapsi palvega ning aktiivse vastupanuga diskrimineerimisele - ning kutsume üles kogu maailma kristlasi tegema sedasama. Parimaks abiks lisaks palvetoetusele näeme jõukohast toetust Venemaa ning ka Venemaa-välistele LGBT-inimõigusorganisatsioonidele: nad vajavad meie abi ja vajavad ressursse selleks, et LGBT-kogukonna diskrimineerimisele vastu seista kõige efektiivsemal moel. "Ära lase kurjal võitu saada enese üle, vaid võida sina kuri heaga!" (Rm 12: 21).
#000001
Samuti ühineme Eesti LGBT Liidu suvise üleskutsega ( mis mõistab hukka vihapoliitika Venemaal, ning lisame oma pöördumisele selle üleskutse venekeelse tõlke.
#000002
Ida-Euroopa ja Kesk-Aasia LGBT kristlaste pöördumine kirikute poole: Vaikimine ebaõigluse puhul tähendab selles osalemist
#000003
Geikristlaste Kogu kutsub pühapäeviti palvusele ja kirikukohvile
#000005
Oodatud on kõik LGBT inimesed, nende lähedased, sõbrad, tuttavad või üldisemalt progressiivse kristluse pooldajad.
#000007
Rootsi kirik ei kavatse muuta oma otsuseid, isegi kui koostöö teiste kirikutega lõpeb
#000012
Rootsi kiriku oikumeeniliste suhete ­sekretär Christopher Meakin kinnitas, et koostöö­leping Etioopia luterliku kirikuga on lõpetatud. Meakin lisas, et nad ei jaga Etioopia kiriku arusaama, mille kohaselt homoseksuaalsus on patt, ega kavatse muuta oma varasemaid otsuseid.
#000013
Soome peapiiskop soovib kirikus arutelu abielukäsitluse üle
#000014
Soome luterliku kiriku peapiiskop Kari Mäkinen kutsus kirikut uuel viisil keskenduma abielu­käsitlusele ja abielu­teoloogia alustele. Mäkinen andis mõista, et Soome luterlikus kirikus võiks hakata arutlema abielu laiendamise üle homopaaridele. Peapiiskopi sõnul eeldab see aga vaimselt avatud õhkkonda kirikus.
#000015
Turus kirikukogu istungil kõnelenud Kari Mäkineni hinnangul on ühiskondlik debatt abielu üle tundlik teema. Peapiiskopi sõnul puudutab abieluküsimus inimeste eneseteadvust, identiteeti, sugu ja seksuaalsust. Mäkinen andis mõista, et ühiskonnal tuleb seadusandlike vahenditega luua struktuure, mis kaitsevad võrdselt nii sama- kui erisoolisi paare.
#000016
Minu nimi on Marshall ja ma olen 23 aastat vana. Ma olen sündinud ja kasvanud konservatiivses kristlikus perekonnas, kus mulle öeldi, et homoseksuaalsus on patt. Pärast seda, kui sain 8-aastasena teada, et mu isa on gei, hakkasin ma kartma. Mitte teda, vaid tema pärast. Ma armastasin oma isa ja armastan teda siiani. Ma ei tahtnud, et mu isa põrgus põleks, nagu teised talle ennustasid.
#000020
Eesti Päevalehes avaldatud arvamusloos kirjutab Geikristlaste Kogu liige Jaanus Noormägi, et homoseksuaalsuse vastu võitlemine on saanud Eesti kristlike ringkondade põhimureks. Samas vihkamisega ei leia poolehoidu. Valikuline võitlemine dogmade eest ning ühe teema kesksus kahandab kiriku kui vaimsuse kandja autoriteeti. Olukorras, kus kiriku liikmete üldarv on aastakümnete madalaim ning jätkab langustrendi, tuleb mõelda, kus on tegelikud ühiskonna valupunktid ning kuidas kõiki Eesti peresid kaitsta.
#000022
Lesbi-, gei-, biseksuaalsete ja transsooliste kristlike gruppide Euroopa foorumi üleskutse rooma-katoliku kiriku kardinalidele
#000023
Lesbi-, gei-, biseksuaalsete ja transsooliste kristlike gruppide Euroopa foorum, mis esindab 46 liikmesgruppi 22 Euroopa riigis ning anglikaani, katoliku, õigeusu ja protestantlikes konfessioonides, tervitab tema pühaduse paavst Benedictus XVI otsust lahkuda täna oma ametist.
#000024
Sõna avalikuks - Chris Glaser
#000025